**Opis dokazil ob vložitvi vloge na javni razpis za sofinanciranje stroškov izdelave reinjekcijskih vrtin**

|  |  |
| --- | --- |
|  | **Velikost podjetja** |
| **Odlok:** 2 in 3. točka 2. člena Odloka o začasnem ukrepu sofinanciranja stroškov izdelave reinjekcijskih vrtin (Uradni list RS, št. 142/21; v nadaljnjem besedilu: Odlok)  **Za koga velja:** za vse vlagatelje | |

Vlogi na javni razpis se:

* v aplikacijo za elektronsko oddajo vloge se opredeli velikost podjetja:
  + mikro,
  + malo,
  + srednje,
  + veliko.

Kot pomoč pri opredelitvi velikosti podjetja lahko vlagatelji uporabijo informativno prilogo »Izračun velikosti vlagatelja in povezanost«.

|  |  |
| --- | --- |
|  | **Koncesija za rabo vode v skladu z 2. točko prvega odstavka 136. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14, 56/15, 65/20, 80/20 - ZIUOOPE, 152/20 - ZZUOOP in 175/20 - ZIUOPDVE)** |
| **Odlok:** 9. točka prvega odstavka 4. člena  **Za koga velja:** za vse vlagatelje | |

Vlogi na javni razpis se:

* v aplikacijo v obliki skenograma priloži veljavna koncesija za rabo vode ali
* v aplikacijo za elektronsko oddajo vloge se vnesejo naslednji podatki:
  + datum sklenitve koncesije za rabo vode
  + organ, ki je izdal dokument;
  + datum pravnomočnosti.

|  |  |
| --- | --- |
|  | **Uporaba termalne ali termomineralne vode v rastlinjakih za ogrevanje** |
| **Odlok:** 10. točka prvega odstavka 4. člena  **Za koga velja**: za vse vlagatelje | |

Vlogi na javni razpis se lahko:

* + v aplikacijo v obliki skenograma priloži dokazilo o poravnanem plačilu za koncesijo oziroma nadomestilu za rabo vode za ogrevanje rastlinjakov.

V primeru, da podatki niso priloženi le te agencija pridobi po uradni dolžnosti.

|  |  |
| --- | --- |
|  | **Dovoljenje za raziskovanje ali koncesija za izkoriščanje geotermičnega energetskega vira** |
| **Odlok:** 11. točka prvega odstavka 4. člena  **Za koga velja:** za vse vlagatelje | |

Vlogi na javni razpis se v aplikacijo v obliki skenograma priloži:

* dovoljenje za raziskovanje ali koncesija za izkoriščanje geotermičnega energetskega vira in
* rudarski projekt.

|  |  |
| --- | --- |
|  | **Pogodba o najemu, zakupu, služnosti ali stavbni pravici in overjeno soglasje lastnika(-ov)** **k naložbi** |
| **Odlok**: 12. točka prvega odstavka 4. člena  **Za koga velja:** za vlagatelje, ki vlagajo vlogo za naložbo, ki se izvaja na nepremičninah, ki niso v lastnini ali solastnini vlagatelja | |

Kadar se naložba izvaja na nepremičnini, ki ni v lasti vlagatelja, je potrebno v aplikacijo v obliki skenograma priložiti:

* dolgoročne pogodbe o najemu, zakupu, služnosti ali stavbni pravici, za obdobje najmanj do 31. decembra 2030;
* overjeno soglasje lastnika(-ov) nepremičnine k naložbi, če to soglasje ni vsebovano v overjeni pogodbi iz prejšnje alineje, razen če gre za pogodbo o stavbni pravici.

|  |  |
| --- | --- |
|  | **Overjeno soglasje drugega solastnika(-ov) k naložbi** |
| **Odlok:** 12. točka prvega odstavka 4. člena  **Za koga velja:** za vlagatelje, ki vlagajo vlogo za naložbo, ki se izvaja na nepremičninah, ki niso v izključni lastnini vlagatelja | |

Če je vlagatelj solastnik nepremičnine na kateri se bo izvedla naložba je potrebno v aplikacijo v obliki skenograma priložiti overjeno soglasje drugega solastnika(-ov) k naložbi za obdobje najmanj do 31. decembra 2030.

|  |  |
| --- | --- |
|  | **Lastninska, solastninska ali stavbna pravica** |
| **Odlok:** 12. točka prvega odstavka 4. člena  **Za koga velja:** za vse vlagatelje | |

Na nepremičnini, na kateri se izvaja naložba, mora imeti vlagatelj lastninsko, solastninsko ali stavbno pravico.

Vlogi na javni razpis se v aplikacijo za elektronsko oddajo vloge vnese podatek o:

* številki zemljiških parcel in
* katastrski občini kjer se bo izvajala naložba.

|  |  |
| --- | --- |
|  | **Lastništvo vseh nepremičnin vlagatelja** |
| **Odlok:** četrti in peti odstavek drugega odstavka 3. člena  **Za koga velja:** za vlagatelje, ki so samostojni podjetniki ali pravne osebe ter uveljavljajo podporo za mlade kmete | |

Za mladega kmeta se šteje tudi samostojni podjetnik ali pravna oseba, ki je nosilec kmetijskega gospodarstva in izključni lastnik vseh nepremičnin, ki sestavljajo kmetijsko gospodarstvo.

Vlagatelj v aplikacijo v obliki skenograma priloži:

* zemljiškoknjižni izpisek, ki ni starejši od 30 dni ali
* potrdilo o vložitvi predloga za vpis lastninske pravice v zemljiško knjigo, glede na datum vložitve vloge na javni razpis ali
* v aplikacijo za elektronsko oddajo vloge vnese naslednje podatke o stanju v zemljiški knjigi za vse nepremičnine, ki so v njegovi lasti:
  + okrajno sodišče,
  + številka kmetijsko zemljiškega izpisa,
  + številka katastrske občine,
  + številka parcele.

|  |  |
| --- | --- |
|  | **Dovoljenje za raziskovanje podzemnih voda** |
| **Odlok:** 13. točka prvega odstavka 4. člena  **Za koga velja:** za vse vlagatelje | |

Vlogi na javni razpis se:

* v aplikacijo v obliki skenograma priloži dovoljenje za raziskovanje podzemnih voda ali
* v aplikacijo za elektronsko oddajo vloge vnesejo naslednji podatki:
  + datum dovoljenja za raziskavo podzemnih voda,
  + organ, ki je izdal dokument;
  + datum pravnomočnosti.

|  |  |
| --- | --- |
|  | **Izjava o zaprtost finančne konstrukcije** |
| **Odlok:** drugi odstavek 4. člena  **Za koga velja:** za vse vlagatelje | |

Vlagatelj mora k vlogi na javni razpis v aplikacijo v obliki skenograma priložiti izjavo banke ali druge finančne institucije, ki lahko opravlja finančne storitve na območju Republike Slovenije, iz katere je razvidno, da ima zagotovljena lastna sredstva v višini razlike med stroški naložbe in pričakovano javno pomočjo.

|  |  |
| --- | --- |
|  | **Opisi stanje brez podpore v skladu s točko (72) Smernic - obratni hipotetični scenarij** |
| **Odlok:** tretji odstavek 4. člena  **Za koga velja:** za vlagatelje, ki so velika podjetja | |

Vlagatelji, ki so velika podjetja morajo:

* v aplikacijo v obliki skenograma priložiti izpolnjeno prilogo »Izjava o verodostojnosti obratnega hipotetičnega scenarija« in
* obratni hipotetični scenarij v elektronski obliki, v katerem v skladu s I. delom Smernic za kmetijstvo, gozdarstvo in podeželje opiše stanje brez podpore, to je obratni hipotetični scenarij ali alternativni projekt oziroma dejavnost, iz katerega je razviden spodbujevalni učinek naložbe, ter priloži dokumentarna dokazila v podporo obratnemu hipotetičnemu scenariju v skladu s točko (72) Smernic za kmetijstvo, gozdarstvo in podeželje.

Vsebina obraznega hipotetičnega scenarija:

1. Iz obratnega hipotetičnega scenarija mora biti razvidna izvedba naložbe z ali brez javne podpore, s čimer se dokazuje spodbujevalni učinek javne podpore. Spodbujevalni učinek se utemelji z enim od naslednjih scenarijev:

1. z neizvedbo naložbe, če javna podpora ne bi bila dodeljena,
2. s hitrejšim zaključkom naložbe zaradi javne podpore ali
3. s povečanjem velikosti naložbe zaradi javne podpore.

2. Če vlagatelj spodbujevalni učinek javne podpore prikaže s scenarijem iz pod a) prejšnje točke, mora v obratnem hipotetičnem scenariju navesti razloge, zakaj bo projekt oziroma upravičene aktivnosti projekta izvedel le v primeru odobritve javne podpore. Če vlagatelj prikaže, da bi mu javna podpora omogočila, da se začne ukvarjati z dodatno dejavnostjo, ki prispeva k razvoju sektorja in ki je brez javne podpore ne bi opravljal, mora utemeljitev podkrepiti s pričakovanimi pozitivnimi učinki za razvoj sektorja ter prikazati, da dodatna dejavnost ne predstavlja njegove osnovne dejavnosti. Če vlagatelj prikaže, da finančna konstrukcija projekta brez javne podpore ni zaprta, mora utemeljitev podkrepiti s prikazom zadolženosti podjetja in finančnih virov, kot so višina prostih lastnih sredstev, bodoči prilivi, možnost najetja kredita s predvidenimi stroški kredita in viri za njegovo pokrivanje, višina obstoječih kreditnih obveznosti. Če vlagatelj prikaže, da pričakovani denarni tok, ki ga bo ustvaril projekt, ne zagotavlja donosnosti brez javne podpore, mora utemeljitev podkrepiti z izračunom interne stopnje donosa in neto sedanje vrednosti brez javne podpore in z javno podporo. Donosnost projekta je treba primerjati z običajnimi stopnjami donosa podjetja pri drugih podobnih projektih. Če te stopnje niso na voljo, se donosnost projekta primerja s stroški kapitala celotnega podjetja ali stopnjami donosa, ki so običajne v zadevnem sektorju.

3. Če vlagatelj spodbujevalni učinek utemelji s scenarijem iz podtočke b) 1. točke, mora navesti razloge, zakaj bo naložbo z javno podporo izvedel hitreje, kot če bi jo izvedel le z lastnimi sredstvi in zakaj je hitrejša izvedba naložbe pomembna za vlagatelja (na primer: optimalni rok dokončanja naložbe je povezan z dokončanjem naložbe v ugodnih razmerah na trgu). Vlagatelj mora utemeljitev podkrepiti s podatki o poslovanju podjetja (npr. pomanjkanje lastnih sredstev zaradi obstoječih dolgoročnih obveznosti, načrt izvedbe drugih naložb, ki so pomembne za poslovanje podjetja, terminski načrt financiranja naložbe v primeru z in brez javne podpore, analiza likvidnosti in sposobnost zapiranja finančne konstrukcije za obe situaciji - z in brez javne podpore idr.

4. Če vlagatelj spodbujevalni učinek utemelji s scenarijem iz podtočke c) 1. točke, mora utemeljiti, kako bo z javno podporo naložbo lahko izvedel v večjem obsegu, pri čemer je dokazovanje podobno kot v 2. in 3 točki. Vlagatelj mora prikazati stanje z in brez javne podpore.

5. Vlagatelj utemelji metodologijo, ki je podlaga za pripravo obratnega hipotetičnega scenarija.

6. Dokazila, ki jih mora vlagatelj priložiti v aplikacijo v obliki skenograma k obratnemu hipotetičnemu scenariju so:

* bilanca stanja, izkaz poslovnega izida, izkaz bilančnega dobička ali bilančne izgube, izkaz denarnih tokov za zadnji dve koledarski leti pred letom vložitve vloge na javni razpis,
* prikaz zadolženosti podjetja in finančnih virov (prosta lastna sredstva, bodoči prilivi, možnost najetja kredita, stroški kredita, viri za njegovo pokrivanje, obstoječe kreditne obveznosti), s čimer se utemeljuje, da finančna konstrukcija naložbe brez javne podpore ni zaprta.

|  |  |
| --- | --- |
|  | **Proizvodnja energije ni namenjena prodaji** |
| **Odlok:** četrti odstavek 4. člen  **Za koga velja:** za vse vlagatelje | |

Vlagatelj v aplikacijo v obliki skenograma priloži energetski pregled, ki mora biti pripravljen v skladu s Pravilnikom o metodologiji za izdelavo in vsebini energetskega pregleda (Uradni list RS, št. 41/16) in iz njega mora biti razvidna povprečna letna poraba energije za potrebe kmetijskega gospodarstva pred naložbo ter planirana poraba energije za potrebe kmetijskega gospodarstva po naložbi. Proizvedena energija iz termalne ali termomineralne vode, ni namenjena prodaji.

|  |  |
| --- | --- |
|  | **Upravičeni stroški in tržno primerljive pisne ponudbe najmanj treh ponudnikov** |
| **Odlok:** 5. člen  **Za koga velja:** za vse vlagatelje | |

Za namen določitve višine upravičenih stroškov vlagatelj vlogi na javni razpis priloži tržno primerljive pisne ponudbe najmanj treh ponudnikov. Kot tržno primerljiva ponudba se šteje ponudba, če je vlagatelj vsem potencialnim ponudnikom poslal enako povpraševanje z minimalnimi zahtevanimi lastnostmi blaga oziroma storitve, ponudba pa vsebuje vse minimalne zahtevane lastnosti blaga oziroma storitve, ki so bile navedene v povpraševanju. Pri izračunu višine upravičenih stroškov se upošteva vrednost ponudbe z najnižjo ceno.

Vsi računi in predračuni se morajo glasiti na vlagatelja. Za upravičene stroške se štejejo stroški, ki so nastali po datumu izdaje odločbe o pravici do sredstev.

|  |  |
| --- | --- |
|  | **Zmanjšanje izpustov toplogrednih plinov** |
| **Odlok:** druga alineja drugega odstavka 6. člen  **Za koga velja:** za vlagatelje, ki uveljavljajo merilo za izbor: Odstotek zmanjšanja izpustov toplogrednih plinov | |

Za namen uveljavljanja merila za izbor odstotek zmanjšanja izpustov toplogrednih plinov vlagatelj vlogi na javni razpis priloži obrazec »Zmanjšanje toplogrednih plinov«. Vlagatelj vpiše podatke o porabi posameznega vira energije pred naložbo in po naložbi. S tem se izkažejo izpusti CO2 in na podlagi predvideno zmanjšanje izpustov toplogrednih plinov.

|  |  |
| --- | --- |
|  | **Izobrazba vlagatelja** |
| **Odlok:** druga alineja tretjega odstavka 3.člena  **Za koga velja**: za vlagatelje, ki so mladi kmeti | |

Če vlagatelj, ki je mladi kmet izkazuje končano izobrazbo, mora vlogi na javni razpis priložiti:

* v aplikacijo v obliki skenograma dokazilo o končani izobrazbi ali
* v aplikacijo za elektronsko oddajo vloge vnesti naslednje podatke o končani izobrazbi:
  + datum izdaje
  + številka dokumenta
  + izobraževalna ustanova, ki je dokument izdala.

Če je vlagatelj fizična oseba, ki je mladi kmet, se dokazilo nanaša na nosilca kmetijskega gospodarstva na kmetiji, nosilca dejavnosti samostojnega podjetnika posameznika oziroma odgovorno osebo pravne osebe.

|  |  |
| --- | --- |
|  | **Izjava o pridobljenih delovnih izkušnjah iz kmetijske dejavnosti na kmetijskem gospodarstvu – v primeru, ko je upravičenec mladi kmet** |
| **Odlok:** druga alineja tretjega odstavka 3.člena  **Za koga velja**: za upravičence, ki so mladi kmeti | |

Vlagatelj, ki je mladi kmet vlogi na javni razpis priloži skenogram izpolnjene priloge »Izjava o pridobljenih delovnih izkušnjah iz kmetijske dejavnosti na kmetijskem gospodarstvu«.

|  |  |
| --- | --- |
|  | **Nadzor mladega kmeta nad pravno osebo** |
| **Odlok:** šesti odstavek 3. člena  **Za koga velja**: za vlagatelje, ki so samostojni podjetniki in pravne osebe ter uveljavljajo podporo za mlade kmete | |

Vlagatelj, ki je mladi kmet izpolnjuje pogoj nadzora nad pravno osebo, če je v obdobju petih let pred vložitvijo vloge na javni razpis prvič postal član poslovodstva in ima v tem obdobju vsaj 50 odstotkov glasovalnih pravic v tej pravni osebi.

Vlagatelj v aplikacijo v obliki skenograma priloži:

* statut pravne osebe ali
* družbeno pogodbo ali
* drug ustanovitveni akt.

|  |  |
| --- | --- |
|  | **Izjava vlagatelja o že dodeljenih javnih sredstvih za iste upravičene stroške** |
| **Odlok:** 11. člen  **Za koga velja:** za vse vlagatelje | |

Vsi vlagatelji morajo v aplikacijo v obliki skenograma priložiti izpolnjeno prilogo »Izjava o že dodeljenih javnih sredstvih za iste upravičene stroške«, katerega vsebina se mora nanašati na že dodeljena javna sredstva za stroške, ki jih vlagatelj uveljavlja v vlogi. Izjavo je potrebno podati, če je vlagatelj za iste upravičene stroške, kot jih uveljavlja v vlogi na javni razpis, že prejel oziroma še ni prejel nobenih javnih sredstev oziroma je oddal vlogo za iste upravičene stroške tudi na drugi javni razpis in je v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov. Tu so mišljena tako nepovratna kot tudi povratna sredstva, ki imajo elemente državne pomoči. Vendar pa se pri povratnih sredstvih (npr. posojila), v znesek že dodeljenih javnih sredstev ne šteje celotna vrednost posojila, temveč samo znesek, ki je v odločbi/pogodbi opredeljen kot državna pomoč. V prilogi »Izjava o že dodeljenih javnih sredstvih za iste upravičene stroške« je potrebno vključiti tudi oddane vloge za iste upravičene stroške na druge javne razpise, o katerih še ni bilo odločeno.

Če so bila vlagatelju dodeljena javna sredstva za iste upravičene stroške od katerekoli institucije, mora v aplikacijo v obliki skenograma priložiti izpolnjeno prilogo »Izjava o že dodeljenih javnih sredstvih za iste upravičene stroške«, kjer mora navesti institucijo, višino javnih sredstev ter pravno podlago (predpis EU ali nacionalni predpis), na podlagi katere so mu bila dodeljena javna sredstva. Kot možne institucije izpostavljamo občine, Javni sklad Republike Slovenije za regionalni razvoj, Eko sklad – Slovenski okoljski javni sklad, drugi javni skladi Republike Slovenije, Slovenski podjetniški sklad in druge.